VOĽBA  HLAVNÉHO  KONTROLÓRA
Obecné zastupiteľstvo  Obce Ondrašová uznesením č. 16/2026 zo dňa 23.06.2026 podľa ustanovenia § 18a ods.2 zákona č.369/1990 Zb. o obecnom zriadení v znení neskorších predpisov
					v y h l a s u j e
[bookmark: _GoBack]voľbu hlavného kontrolóra  Obce Ondrašová, ktorá sa uskutoční  dňa 08.09.2026 o 18.00 hod.  na riadnom zasadnutí obecného zastupiteľstva Obce Ondrašová. 
Kandidáti na funkciu hlavného kontrolóra musia doručiť svoju písomnú prihlášku spolu s požadovanými dokladmi najneskôr  do 25.08.2026 do 15.00 hod. v zalepenej obálke označenej názvom:  “Voľba hlavného kontrolóra – NEOTVÁRAŤ“ na adresu:
Obec Ondrašová
Obecný úrad  Ondrašová 25
038 22 Slov. Pravno

Kvalifikačným predpokladom na výkon funkcie hlavného kontrolóra je ukončené minimálne úplné stredné vzdelanie. Funkčné obdobie hlavného kontrolóra je 6 rokov. Deň nástupu do zamestnania je 01.01.2027. Rozsah výkonu funkcie hlavného kontrolóra je vo výške 0,1 pracovného úväzku.

Náležitosti písomnej prihlášky:
· meno, priezvisko, titul, dátum narodenia, bydlisko, kontaktné údaje (email, telefón)
· úradne overený doklad o najvyššom dosiahnutom vzdelaní
· údaje potrebné na vyžiadanie výpisu z registra trestov podľa §10 ods. 4 písm. a) zákona č.330/2007 Z.z. o registri trestov a o zmene a doplnení niektorých zákonov v znení neskorších predpisov
· profesijný štruktúrovaný životopis
· čestné vyhlásenie uchádzača o spôsobilosti na právne úkony v plnom rozsahu
· súhlas so zverejnením a spracovaním osobných údajov podľa zákona č.18/2018 Z.z. o ochrane osobných údajov a o zmene a doplnení niektorých zákonov na účely vykonania voľby hlavného kontrolóra na zasadnutí obecného zastupiteľstva Obce Ondrašová.  

Spôsob voľby hlavného kontrolóra:
1. Voľby sa konajú tajným hlasovaním poslancov obecného zastupiteľstva v súlade s ustanovením §18a ods.3 zákona.
2. Umožňuje sa kandidátom na funkciu hlavného kontrolóra v deň konania voľby hlavného kontrolóra vystúpiť pred Obecným  zastupiteľstvom v Ondrašovej (pred uskutočnením voľby) a prezentovať svoje predstavy o budúcom pôsobení vo funkcii hlavného kontrolóra - časový rozsah najviac 5 minút. 

V Ondrašovej 	 13.07.2026					Mgr.Ivana Frívaldská
								     starostka obce

Vyvesené 13.07.2026
